Lokalrådsmøde tirsdag den 15 marts kl. 19.00 i Huset

Dagsorden:

1. Velkommen til Susanne Ringlebjerg repræsentant erhvervsklubben
2. Siden sidst
3. Fællesspisning 23 marts.
4. Byggegrunde Kroskov
5. Planlægning vedligehold stier og legeplads ved Huset
6. Status projekt minigolf og autocamper
7. Delebiler Se Fil fra hærvejsklyngen
8. Foreningsstruktur fremadrettet Hovborg.
9. Landdistriktstilskud
10. Evt,

Ad.1.Velkomst v.Nicolaj- Speciel velkomst til Susanne som er ny repræsentant for erhvervsklubben.

Ad.2. Pyloner: Grafik er ikke kommet på, det er færdiglavet, på kommunens hjemmeside kan man se grafik for 6 landsbyer og deltage i en lille konkurrence. Det vides ikke helt bestemt hvornår grafik kommer på. Ved arrangementer i byen kan der sættes plakat op pylonen. Det må ikke klistres på, men skal sættes ind bag plexiglasset

Christine har talt med kommunen om udtynding af hegn og mindre arealer, efter lidt kritik fra forskellig side på Facebook. Kommunen beklager at de ikke på forhånd har meddelt lokalrådet at de udfører arbejdet så det kunne meldes ud til folk i byen. Christine har fået en rigtig fornuftig forklaring på hvorfor der udtyndes. Hun udarbejder et lille skriv og lægger på Hovborg borger til borger.

Kirsten har deltaget i to arrangementer på vegne af lokalrådet: Region Syddanmark havde indbudt landsbyer m.fl. i regionen til workshop om ideer til nye mobilitetstilbud i regionens landområder. Ud fra ideerne på workshop arbejdes der videre og når ideerne er samskrevet indkaldes til ny workshop, hvor også relevante politikere deltager. Det hele skal munde ud i et idekatalog som kan bruges af politikere i kommunen og region.

Valg til landdistriksudvalg. Vejen kommune afholdt 7.marts møde for at få valgt et nyt landdistrikts udvalg for de kommende 4 år. I rådet sidder 5 politikere og 6 repræsentanter valgt af lokalrådene. Man kan se medlemmer på Vejen kommune/landdistriktsudvalg .

Borgmester Frank Schmidt Hansen bød velkommen sammen med den nye formand for landdistriktsudvalget Morten Thorøe.

Landdistriktskoordinatoren fra Sønderborg Connie Skovbjerg havde et meget inspirerende indlæg om arbejdet i Sønderborgs landdistrikter. Lidt stikord fra Connies oplæg.:

* Sønderborg kommune betaler for en forsikring der dækker frivilligt arbejde i alle lokalråd i kommunen.
* Man arbejder med bæredygtig lokal udvikling, det skal alle udviklingsplaner også afspejle
* Der er fælles mail til alle lokalråd
* Der afholdes årlig landsbytopmøde, her skal alle kommunens udvalgsformænd redegøre for hvordan de, i deres udvalgsarbejde inddrager udvikling i landsbyerne.

Ad.3. Holdet bag kartoffelfestival arrangerer. Husets venner hjælper til. Maden kommer fra kroen. Der kommer en fra Bogense Rosenfestival og fortæller om deres festival. Holdet bag kartoffelfestival vil gerne inkludere flere af byens borgere i arbejdet med festivalen. Vi talte om hvorvidt det er en god ide at invitere ukrainere med. Det enedes vi om det er. Jørgen har besluttet at donere overskuddet til Hovborg hjælper Ukraine. Nicolaj vil gerne have et par minutters taletid for at lodde stemningen om hvorvidt folk vil være med til en delebil ordning, foreslået af hærvejsklyngen

Ad..4. Kommunen kommer inden så længe og rydder til de nye grunde i Kroskoven Christine er i kontakt med Lars Jensen fra kommunen. Vi orienterer om det på Hovborg borger til borger når vi ved mere.

Ad.5. Der er kommet sand til legepladsen og grus til stien neden for sommerhusene. Nicolaj og Dikkie finder ud af hvordan arbejdet med udspredning kan organiseres. Vi finder en dato (Vi satser på den 28.3)hvor Nicolaj og Dikkie kommer med maskiner og vi opfordrer til at folk møder med skovle. Der er blevet påpeget af legepladsinspektører at svævebanen skal ændres lidt så nedslaget ikke rammer fliserne. De påpeger at man bør flytte stoppet lidt så man ikke når fliserne når man lander. Der skal fyldes lidt mere sand på under svævebane og på selve legepladsen.

Ad.6. Gruppen har brug for nogen der kan arbejde med at søge fonde. Vi arbejder med at finde en der vil hjælpe os med at opsøge og søge fonde og puljer. Der må nok satses på en professionel fundraiser. Kommunen har nu stillet jord til rådighed og de har også sagt OK for autocamperplads. Tony har fået tilbud på minigolfbanen fra to firmaer. Tilbuddene indeholder lidt forskelligt, men begge er på 500.000 for arbejdet. Tony er gået i gang med at sælge ”huller”. Der er solgt et hul indtil videre. Beløbet skal indgå i egen finansiering (forlanges af de fleste fonde og puljer)

Ad.7. Bosætnings gruppe i Hærvejsklyngen har fremlagt et projekt om delebiler. De tænker det som erstatning for bil nr.2 Vi skal undersøge om der på forhånd kan tilkendegives et behov herfra. Der er flere modeller man kan anvende. Nicolaj orienterer på fællesspisning om ordningen og lodder stemningen.

Christine foreslår at man evt. prøver GO-Mores nye ordning hvor man for betaling kan leje sin egen bil ud. GO-more sørger for forsikring m.v.

Ad.8. Lang snak om hvordan vi får peppet foreningsstrukturen lidt op. Vi hører fra flere sider at der er al for mange foreninger i byen. Ikke at nogen nødvendigvis skal nedlægges, men man kunne måske arbejde med en anden model, så alle ikke behøver at have kasserer, sekretær m.v. Det bliver mere og mere besværligt og dyrt i forhold til bank at arbejde med regnskab. Det kniber også med at skaffe medlemmer til de enkelte bestyrelser. Flere oplever at folk godt vil hjælpe, men helst i en arbejdsgruppe der arbejder med et tidsbegrænset projekt, uden administrativt bøvl. Vi udvikler på ideen frem til efteråret, hvor der så kan holdes en foreningsdag under en eller anden form.

Ad 9. Ansøgning om landdistriktspuljen fra kommunen: Der har været overvejelser om at forlænge ansøgningsfristen fordi der ikke var kommet så mange ansøgninger. Men op mod 1. marts som var ansøgningsfrist, kom der en del ansøgninger, så man besluttede at holde fast i 1. marts. Så den pulje er passe for i år.

Ad.10 . Fælles Email: Christine foreslår at vi får en fælles mail der starter med lokalråd@, den går så til alle i lokalrådet f.eks. når der udsendes noget fra det offentlige

Efter en debat er der ikke umiddelbart tilslutning til det. Man går i tænkeboks og så kan vi vende tilbage til emnet ved et senere møde.

Vi har fået henvendelse fra Landdistrikternes Fællesråd om deltagelse i virtuel fyraftensmøde vedr. frilandsbyer. Tidspunkterne er 17. marts 17-18 eller 23.marts 19.30-20.30 Gå ind på [www.landdistrikterne.dk/frilandsbyer](http://www.landdistrikterne.dk/frilandsbyer) og læs mere.

Næste møde i lokalrådet 19.4 kl. 19.00